《饮饯徐比部宅时吴舍人李比部同集 其二》
明代·黎民表

征骖欲戒暂徘徊，极目风烟惨不开。白社别来频有梦，青山归去独无媒。

遥祠应待河东盖，作赋多逢邺下才。谁向天涯慰寥落，封书须为朔鸿裁。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。